钦定古今图书集成/理学汇编/文学典/第140卷 > 《徐师曾文体明辩》 > 《进宪宗哀册文状》令狐楚
## 钦定古今图书集成/理学汇编/文学典/第140卷 > 《徐师曾文体明辩》 > 《进宪宗哀册文状》令狐楚

右奉敕令臣撰者。臣今撰了，谨连如后。窃以扬先帝
无疆之德，荐陛下罔极之思，宜择能者，永垂不朽。圣
意以臣备位相府，策名文场，忘其庸虚，赐以撰述。顷
自哀迷重叠，心绪摧落。虽磨铅雕朽，已竭其精诚；捧
日窥天，难穷其高远。干冒封进，无任悲跃屏营之至。